Likumprojekta „Grozījums likumā „Par tautas nobalsošanu, likumu ierosināšanu un Eiropas pilsoņu iniciatīvu”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 1.1.1.apakšpunkts, Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1. pielikuma J2.1.2. pasākums.  |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumu likumā „Par tautas nobalsošanu, likumu ierosināšanu un Eiropas pilsoņu iniciatīvu” (turpmāk – likumprojekts), aizstājot tajā latus ar *euro*.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekta mērķis ir pielāgot likumu„Par tautas nobalsošanu, likumu ierosināšanu un Eiropas pilsoņu iniciatīvu” *euro* ieviešanai, aizstājot tajā latus ar *euro*. Grozītās tiesību normas *euro* valūtā nav personām nelabvēlīgākas par sākotnējām tiesību normām latos un nerada negatīvu ietekmi uz valsts budžetu. Likuma„Par tautas nobalsošanu, likumu ierosināšanu un Eiropas pilsoņu iniciatīvu” (turpmāk – Tautas nobalsošanas likums) 34.panta pirmā un otrā daļa paredz, ka persona vai to apvienība aģitācijas (pirms tautas nobalsošanas, aģitācijas par likuma ierosināšanu un aģitācijas par Saeimas atsaukšanas ierosināšanu) izdevumiem drīkst izlietot summu, kas nepārsniedz Centrālās statistikas pārvaldes publiskoto aizpagājušā gada mēneša vidējo bruto darba samaksu, kas noapaļota pilnos latos, piemērojot koeficientu 0,00007, un aprēķināta uz katru vēlētāju iepriekšējās Saeimas vēlēšanās. Savukārt iniciatīvas grupa aģitācijas (pirms tautas nobalsošanas, aģitācijas par likuma ierosināšanu un aģitācijas par Saeimas atsaukšanas ierosināšanu) izdevumiem drīkst izlietot summu, kas nepārsniedz Centrālās statistikas pārvaldes publiskoto aizpagājušā gada mēneša vidējo bruto darba samaksu, kas noapaļota pilnos latos, piemērojot koeficientu 0,00007, un aprēķināta uz katru vēlētāju iepriekšējās Saeimas vēlēšanās. Tautas nobalsošanas likums nenosauc konkrētu naudas summu latos, bet tikai koeficienta piemērošanu.Tā kā koeficients latos piemērojams reizināšanas darbībai, tad šī summa, izteikta *euro* pēc oficiālā *euro* kursa, pēc būtības nemainās, bet mainās tikai tās skaitliskās vērtības izteiksme atbilstoši oficiāli noteiktajam *euro* kursam.Saskaņā ar Centrālās statistikas pārvaldes sniegto informāciju iepriekš aprēķinātā un publicētā oficiālā statistikas informācija, kas pieejama latos, tiks pārrēķināta un publicēta  *euro* (patjau paralēlās atspoguļošanas perioda sākumā), līdz ar to normatīvajā aktā, kurā ir atsauce uz publicēto statistikas informāciju latos, var norādīt *euro* valūtu bez jebkādiem papildus grozījumiem, jo amatpersonai, kas aprēķinās šos aģitācijas izdevumu limitus jau būs pieejama publiskota nepieciešamā statistikas informācija tieši *euro* valūtā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība likumprojekta izstrādē netika nodrošināta, jo likumprojekts nemaina pastāvošo tiesisko regulējumu pēc būtības.  |
| 7. | Cita informācija | Likumprojekts ir virzāms izskatīšanai Saeimā vienotā ar *euro* ieviešanu saistīto likumprojektu paketē.Likumprojektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

|  |
| --- |
| II. Tiesību akta projekta ietekme uz sabiedrību |
| Projekts nerada ietekmi uz sabiedrību, jo nemaina spēkā esošo tiesisko regulējumu pēc būtības.  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar. |

Tieslietu ministrs J.Bordāns

11.07.2013. 16.00

548

I.Brīnuma

67036977, iveta.brinuma@tm.gov.lv